
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 149 

22 Ιανουάριου 2015 


ΑΠΟΦΑΣΕΙ Σ 

Αριθμ. οικ. 2711 

Τεχνικές προδιαγραφές και διαδικασία επικαιροποίη- 
σης - τήρησης του κεντρικού τομεακού πληροφο¬ 
ριακού συστήματος για τα πολεοδομικά δεδομένα 
της χώρας. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις της παρ. 4 του άρθρου 11 του 
Ν. 4269/2014 «Χωροταξική και πολεοδομική μεταρρύθ¬ 
μιση - Βιώσιμη ανάπτυξη». 

2. Το Π.δ. 119/2013 «Διορισμός Υπουργών, Αναπληρωτών 
Υπουργών και Υφυπουργών» (Α' 153). 

3. Το Π.δ. 46/2014 «Διορισμός Αναπληρωτών Υπουρ¬ 
γών» (Α' 79). 

4. Την υπ’ αριθμ. Υ521/2014 απόφαση του Πρωθυπουρ¬ 
γού «Καθορισμός αρμοδιοτήτων του Αναπληρωτού 
Υπουργού Περιβάλλοντος, Ενέργειας και Κλιματικής 
Αλλαγής Νικόλαου Ταγαρά» (Β' 2971). 

5. Το Π.δ. 100/2014 «Οργανισμός Υπουργείου Περιβάλ¬ 
λοντος, Ενέργειας και Κλιματικής Αλλαγής» (Α' 167). 

6. Την υπ’ αριθμ. 73813/6630/Β606/1994 απόφαση του 
Υπουργού Περιβάλλοντος, Χωροταξίας και Δημοσίων 
Έργων «Καθορισμός αμοιβών και προδιαγραφών πολε- 
οδομικών μελετών επέκτασης - αναθεώρησης Α' και Β' 
κατοικίας οικισμών με πληθυσμό περισσότερο από 2.000 
κατοίκους, ειδικών αμιγών επαγγελματικών χρήσεων, 
καθώς και οικισμών με πληθυσμό λιγότερο από 2.000 
κατοίκους» (Β' 606). 

7. Την υπ’ αριθμ. 5731/1146/2000 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων 
«Τεχνικές προδιαγραφές εκπόνησης πολεοδομικών με¬ 
λετών και αμοιβές μηχανικών για την εκπόνηση αυτών» 
(Β' 329). 

8. Την υπ’ αριθμ. 9572/1845/2000 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων 
«Τεχνικές προδιαγραφές μελετών Γενικών Πολεοδομι¬ 
κών Σχεδίων (ΓΠΣ) και Σχεδίων Οικιστικής Οργάνωσης 
Ανοικτής Πόλης (ΣΧΟΟΑΠ) και αμοιβές μηχανικών για 
την εκπόνηση μελετών» (Δ' 209). 

9. Την αναμενόμενη στις 15 Νοεμβρίου 2015, σύμφωνα 
με το εγκεκριμένο χρονοδιάγραμμα, ολοκλήρωση και 


παραλαβή του υπό εκπόνηση έργου «Ηλεκτρονική Πο¬ 
λεοδομία: Γεωγραφικά Συστήματα Πληροφοριών για τις 
Νομαρχιακές Αυτοδιοικήσεις της Χώρας», ενταγμένου 
στο Επιχειρησιακό Πρόγραμμα «Ψηφιακή Σύγκλιση 2007 
- 2013», με το οποίο υλοποιείται το Γεωγραφικό Σύστημα 
Πολεοδομικών Πληροφοριών για το Α' και Β' επίπεδο 
πολεοδομικού σχεδιασμού και δημιουργείται η κεντρική 
βάση γεωχωρικών πολεοδομικών δεδομένων και πλη¬ 
ροφοριών, σύμφωνα με την πολεοδομική νομοθεσία. 

11. Τις υποχρεώσεις που απορρέουν από την εφαρμογή 
του Ν. 3882/2010 για την παροχή έγκυρων και διαρκώς 
ενήμερων δημόσιων γεωχωρικών δεδομένων. 

12. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Άρθρο 1 

Κεντρικό τομεακό πληροφοριακό σύστημα 
για τα πολεοδομικά δεδομένα της χώρας 

Τ ο έργο «Ηλεκτρονική Πολεοδομία: Γ εωγραφικά Συστή¬ 
ματα Πληροφοριών για τις Νομαρχιακές Αυτοδιοικήσεις 
της Χώρας», το οποίο υλοποιείται και αναμένεται να ολο¬ 
κληρωθεί έως την 15η Νοεμβρίου 2015, αποτελεί το κεντρι¬ 
κό τομεακό πληροφοριακό σύστημα για τα πολεοδομικά 
δεδομένα του συνόλου της χώρας. Η χωρική βάση πολε¬ 
οδομικών δεδομένων, που αναπτύσσεται στο πλαίσιο του 
έργου, περιλαμβάνει την πολεοδομική πληροφορία μέχρι 
το επίπεδο του Οικοδομικού Τετραγώνου για τις περιοχές 
εντός εγκεκριμένων πολεοδομικών ή ρυμοτομικών σχεδί¬ 
ων και το επίπεδο κατάλληλων πολυγώνων - ζωνών για 
τις περιοχές εντός ορίων οικισμών και τις εκτός σχεδίου 
περιοχές, σύμφωνα με την πολεοδομική νομοθεσία. 

Για την τήρηση του πληροφοριακού συστήματος 
προκειμένου να αποδίδεται κάθε φορά σε κάθε σημείο 
ενδιαφέροντος η ισχύουσα πολεοδομική πληροφορία, 
απαιτείται η αμελλητί επικαιροποίηση του συστήματος 
όποτε εκδίδεται απόφαση ή διάταγμα σχετικά με την 
εφαρμογή της πολεοδομικής νομοθεσίας, όπως: 

α) Γ ενικά Πολεοδομικά Σχέδια (ΓΠΣ), Ζώνες Οικιστικού 
Ελέγχου (ΖΟΕ), Σχέδια Χωρικής Οικιστικής Οργάνω¬ 
σης Ανοικτών Πόλεων (ΣΧΟΟΑΠ), Τοπικά Χωρικά Σχέδια 
(ΤΧΣ), Ειδικά Χωρικά Σχέδια (ΕΧΣ). 

β) Πολεοδομικές Μελέτες (ΠΜ), Ρυμοτομικά Σχέδια 
Εφαρμογής (ΡΣΕ), Τοπικά Ρυμοτομικά Σχέδια, Πράξεις 
Οριοθέτησης Οικισμών. 

γ) Τροποποιήσεις, αναθεωρήσεις ή και διορθωτικές 
πράξεις όλων των παραπάνω, εφόσον το περιεχόμε¬ 
νο τους επηρεάζει χωρικά ή κανονιστικά το πλαίσιο 
εφαρμογής τους. 

δ) Πράξεις καθορισμού ή τροποποίησης χρήσεων γης, 
όρων και περιορισμών δόμησης και πράξεις αναγνώρι¬ 
σης οδού ως προϋφισταμένης του έτους 1923. 

Αρθρο 2 

Υποχρέωση επικαιροποίησης 
του πληροφοριακού συστήματος 

Ως ημερομηνία έναρξης της πλήρους λειτουργίας του 
ως άνω πληροφοριακού συστήματος καθορίζεται η 1η 
Ιανουάριου 2016. Αποφάσεις ή διατάγματα που εκδί- 
δονται μετά την 1η Ιανουάριου 2016 και θεσμοθετούν 
πολεοδομική πληροφορία σύμφωνα με το άρθρο 1, προ- 
κειμένου να δημοσιευτούν στο τεύχος Αναγκαστικών 
Απαλλοτριώσεων και Πολεοδομικών Θεμάτων (Α.Α.Π.) 
της Εφημερίδας της Κυβερνήσεως, απαιτείται προη¬ 
γουμένως η σχετική επικαιροποίηση του συστήματος με 
μέριμνα του οργάνου που τα εξέδωσε. Η επικαιροποίηση 
του συστήματος βεβαιώνεται με σχετικό πιστοποιητικό, 
εκδιδόμενο ηλεκτρονικά από το σύστημα, το οποίο συ¬ 
νοδεύει υποχρεωτικά τις αποφάσεις και τα διατάγματα 
κατά την αποστολή τους για δημοσίευση στο Εθνικό 
Τ υπογραφείο. 

Η επικαιροποίηση του συστήματος επιτυγχάνεται: 
α) με την καταχώριση της πράξης (απόφαση ή διάταγ¬ 
μα) και των συνοδευτικών αυτής ψηφιακών διανυσμα- 
τικών δεδομένων στην κεντρική βάση δεδομένων του 
συστήματος πολεοδομικού σχεδιασμού και β) με την 
ενημέρωση της βάσης δεδομένων πολεοδομικού σχε- 
διασμού λόγω των τροποποιήσεων που τυχόν επιφέρει 
η εν λόγω πράξη στα υφιστάμενα δεδομένα ή και λόγω 
των νέων δεδομένων που τυχόν εισάγει στις περιπτώ¬ 
σεις επεκτάσεων. 

Αρθρο 3 

Υποχρέωση υποβολής ψηφιακών αρχείων 

Από την 1η Απριλίου 2015 έως και την ημερομηνία 
έναρξης της πλήρους λειτουργίας του ως άνω πληρο¬ 
φοριακού συστήματος (1η Ιανουάριου 2016), οι χάρτες 
και τα διαγράμματα που υποβάλλονται, από τους αρμό¬ 
διους μελετητές, για την έγκριση πράξεων του άρθρου 
1, ακόμα και αν δεν προβλέπεται από ειδικότερες δια¬ 
τάξεις, θα πρέπει να είναι σε ψηφιακή μορφή διανυσμα- 
τικού τύπου (,άχί ή.άννρ) και οι συντεταγμένες αυτών να 
αναφέρονται στο γεωδαιτικό σύστημα αναφοράς ΕΓΣΑ 
’87. Κατά τα λοιπά, συνεχίζουν να ισχύουν οι εκάστοτε 
τεχνικές προδιαγραφές σύνταξης και παράδοσης αυτών. 

Από την 1η Ιανουάριου 2016, ημερομηνία έναρξης της 
πλήρους λειτουργίας του πληροφοριακού συστήμα¬ 
τος, οι χάρτες και τα διαγράμματα που υποβάλλονται, 
ομοίως κατά τα ανωτέρω, για την έγκριση πράξεων 
του άρθρου 1, πέραν των ειδικότερων προβλεπομένων 
διατάξεων πρέπει να υποβάλλονται ψηφιακά σε μορφή 
αρχείου ΘΜΙ_ (ΘθορΓαρίιγ Μει-Κυρ Εεπρυερο), σύμφωνα με 
το ανοικτό πρότυπο ανταλλαγής γεωχωρικών δεδομέ¬ 
νων και με προκαθορισμένη δομή και περιεχόμενο όσον 
αφορά στην οργάνωση των διανυσματικών δεδομένων 
των χωροαντικειμένων. Η δομή και η οργάνωση του ως 
άνω αρχείου θα περιγράφει με λεπτομερές σχήμα Χ3Ω 
(ΧΜΕ δοάοπιε Οβίϊηίίίοπ), το οποίο θα δημοσιευτεί με 


απόφαση του Γ ενικού Γ ραμματέα Χωρικού Σχεδιασμού 
και Αστικού Περιβάλλοντος του Υπουργείου Περιβάλλο¬ 
ντος, Ενέργειας και Κλιματικής Αλλαγής, αμέσως μετά 
την οριστική παραλαβή του πληροφοριακού συστήμα¬ 
τος και πριν την έναρξη της πλήρους λειτουργίας αυτού. 

Η ως άνω υποχρέωση υποβολής ψηφιακών αρχείων 
αφορά κατά περίπτωση: α) στους χάρτες και τα σχέδια 
της πολεοδομικής πρότασης (Β' Στάδιο) των πολεοδο¬ 
μικών μελετών, β) στους χάρτες πολεοδομικής οργά¬ 
νωσης - λειτουργίες των ΓΠΣ, ΣΧΟΟΑΠ, ΖΟΕ, ΤΧΣ, ΕΧΣ, 

γ) στα διαγράμματα που συντάσσονται στο πλαίσιο 
έγκρισης τοπικά εντοπισμένης τροποποίησης εγκεκρι¬ 
μένου σχεδίου («σημειακής τροποποίησης»), και 

δ) στα διαγράμματα που συντάσσονται στο πλαίσιο 
καθορισμού ή τροποποίησης χρήσεων γης, όρων και 
περιορισμών δόμησης και αναγνώρισης οδού ως προ- 
ϋφισταμένης του έτους 1923. 

Αρθρο 4 

Διαδικασία επικαιροποίησης 
του πληροφοριακού συστήματος 

1. Για την εκπόνηση της μελέτης ή της τροποποίη¬ 
σης μετά την έναρξη λειτουργίας του πληροφοριακού 
συστήματος, ο μελετητής πρέπει αρχικά να προβεί σε 
λήψη (μεταφόρτωση) των θεσμοθετημένων πολεοδο¬ 
μικών δεδομένων της περιοχής ενδιαφέροντος από το 
γεωγραφικό σύστημα πολεοδομικών πληροφοριών, τα 
οποία θα χρησιμοποιήσει ως βάση για τη σχεδίαση των 
προτεινόμενων αλλαγών και των νέων επεκτάσεων. Η 
λήψη των δεδομένων γίνεται από το σύστημα σε μορφή 
αρχείου ΘΜΕ ίδιας δομής και οργάνωσης με το αρχείο 
που δημοσιεύεται κατά το άρθρο 3. 

Ο μελετητής υποχρεούται να χρησιμοποιήσει αυτή τη 
δομή και οργάνωση των δεδομένων κατά την εκπόνη¬ 
ση της μελέτης, για την προετοιμασία των ψηφιακών 
δεδομένων, σύμφωνα με αναλυτικές προδιαγραφές και 
παραδείγματα που θα δημοσιευτούν με την έναρξη της 
λειτουργίας του συστήματος. 

2. Το τελικό παραδοτέο αρχείο ΘΜΕ της μελέτης εξά¬ 
γεται με τη χρήση ειδικού εργαλείου που παρέχεται από 
το πληροφοριακό σύστημα. Πριν από την παράδοση του 
ψηφιακού αρχείου ΘΜΕ της μελέτης, ο μελετητής πρέπει 
να υποβάλει το αρχείο σε τυποποιημένους αυτοματο¬ 
ποιημένους ελέγχους μέσω κατάλληλων διαδικασιών 
που παρέχονται από το πληροφοριακό σύστημα, για 
να διαπιστωθεί η συμβατότητα του μορφότυπου και η 
ορθότητα των δεδομένων. Η παραγωγή του αρχείου 
ΘΜΕ και ο έλεγχος αυτού μπορεί να γίνεται από τον 
μελετητή σε οποιοδήποτε στάδιο της μελέτης. Εκτός 
από το αρχείο ΘΜΕ, στην αρμόδια υπηρεσία πολεοδομι- 
κού σχεδιασμού ο μελετητής παραδίδει και την αναφο¬ 
ρά ελέγχου η οποία παράγεται κατά την υποβολή του 
αρχείου προς έλεγχο. Η ίδια διαδικασία ακολουθείται 
και στις περιπτώσεις κατά τις οποίες πρέπει να γίνει 
επανυποβολή σχεδίων λόγω αλλαγών στη μελέτη κατά 
τη διαδικασία έγκρισης. 

3. Γ ια την έγκριση οποιοσδήποτε πράξης (απόφασης 
ή διάταξης), που θεσμοθετεί πολεοδομικά ζητήματα και 
εκδίδεται στο πλαίσιο του πολεοδομικού σχεδιασμού 
κατά το άρθρο 1, υποβάλλεται από τον μελετητή προς 
περαιτέρω έγκριση το ψηφιακό αρχείο ΘΜΕ της μελέτης 

ή της τροποποίησης. Ο αρμόδιος υπάλληλος (χρήστης 
του συστήματος) του αρμόδιου προς έγκριση οργάνου 
προβαίνει σε επιβεβαίωση του ελέγχου συμβατότητας 
και ορθότητας του ψηφιακού αρχείου ΟΜΙ μέσω των 
κατάλληλων εργαλείων και στη συνέχεια το υποβάλλει 
ηλεκτρονικά για προσωρινή αποθήκευση στο σύστημα, 
συμπληρώνοντας ένα μοναδικό αναγνωριστικό αριθμό 
(κωδικό μελέτης) και επιλύοντας τυχόν ασάφειες σε 
σχέση με τα υφιστάμενα δεδομένα. 

4. Μετά την έγκριση της πράξης (απόφασης ή διά¬ 
ταξης), ο αρμόδιος εξουσιοδοτημένος υπάλληλος του 
αρμόδιου προς έγκριση οργάνου προβαίνει: 

α) στην καταχώριση της απόφασης και των συνοδευ¬ 
τικών αυτής ψηφιακών διανυσματικών δεδομένων από 
το αρχείο ΘΜΙ_ που έχει παραδοθεί από τον μελετητή 
σύμφωνα με τα παραπάνω, στη κεντρική βάση δεδομέ¬ 
νων του συστήματος πολεοδομικού σχεδιασμού, 

β) στην ενημέρωση της βάσης δεδομένων πολεοδο- 
μικού σχεδιασμού λόγω των τροποποιήσεων που τυχόν 
επιφέρει η εν λόγω πράξη στα υφιστάμενα δεδομένα ή 
και λόγω των νέων δεδομένων που τυχόν εισάγει στις 
περιπτώσεις επεκτάσεων και 

γ) στην έκδοση του πιστοποιητικού καταχώρησης αυ¬ 
τής στο πληροφοριακό σύστημα. 

5. Μετά τη δημοσίευση της πράξης (απόφασης ή δι¬ 
άταξης) στο Εθνικό Τυπογραφείο, ο αρμόδιος εξουσι¬ 
οδοτημένος υπάλληλος του αρμόδιου προς έγκριση 
οργάνου προβαίνει: 

α) στην ενημέρωση των στοιχείων δημοσίευσης στο 
Εθνικό Τυπογραφείο και 

β) στη δημοσίευση των δεδομένων της πράξης σε 
κοινή θέαση και χρήση. 

6. Οι παραπάνω διαδικασίες γίνονται μέσω αυτομα¬ 
τοποιημένων διαδικασιών του πληροφοριακού συστή¬ 
ματος. 


Άρθρο 5 

Μεταβατικές διατάξεις 

1. Για τις πολεοδομικές μελέτες που είναι προς έγκρι¬ 
ση, για τις οποίες έχουν ήδη υποβληθεί ψηφιακά δεδο¬ 
μένα σύμφωνα με τις ισχύουσες τεχνικές προδιαγρα¬ 
φές, θα γίνεται μετατροπή των ψηφιακών δεδομένων 
σε αρχείο <3ΜΙ_ στη δομή που θα δημοσιευθεί κατά τα 
ανωτέρω, μέσω ειδικής εφαρμογής που θα διατίθεται 
από το πληροφοριακό σύστημα. 

2. Στη διάρκεια της παραγωγικής και πιλοτικής λει¬ 
τουργίας του συστήματος και πριν την οριστική παρα¬ 
λαβή του έργου «Ηλεκτρονική Πολεοδομία: Γεωγραφικά 
Συστήματα Πληροφοριών για τις Νομαρχιακές Αυτοδι¬ 
οικήσεις της Χώρας», οι αρμόδιες υπηρεσίες οφείλουν 
να συνεργασθούν με τον ανάδοχο του έργου για την 
επικαιροποίηση της κεντρικής βάσης γεωχωρικών πολε- 
οδομικών δεδομένων με τις πράξεις (αποφάσεις ή διατά¬ 
ξεις) που θα εκδοθούν έως και την 15η Νοεμβρίου 2015. 

3. Οι πράξεις (αποφάσεις ή διατάξεις) που θα εκδο¬ 
θούν έως την 31η Δεκεμβρίου 2015 και δεν θα έχουν 
συμπεριληφθεί στην κεντρική βάση γεωχωρικών πολεο- 
δομικών δεδομένων, όπως αυτή θα οριστικοποιηθεί από 
τον ανάδοχο, καταχωρούνται και οριστικοποιούνται έως 
την 30η Ιουνίου 2016 με μέριμνα του εκάστοτε αρμόδιου 
προς έγκριση οργάνου. 

Άρθρο 6 
Έναρξη Ισχύος 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 20 Ιανουάριου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΝΙΚΟΛΑΟΣ ΤΑΓΑΡΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΌΜΡΙΟΌ- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορψή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορψή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορψή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεταισε όλες τις Δημόσιες Οικονομικές Υπηρεσίες(Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.βί. 9 Γ - β-πιαΜ: ννββιπ35ίβι·.βί@β1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο Ο 1492201 1 50004* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 










































































